Pirtukas
54°9′35″ š. pl. 23°38′45″ r. ilg.﻿ / ﻿54.15972°š. pl. 23.64583°r. ilg.﻿ / 54.15972; 23.64583 Pirtukas – ežeras Lietuvoje, Lazdijų rajone, 7,5 km į šiaurės vakarus nuo Veisiejų, 0,17 km į vakarus nuo Šlavanto ežero. Ežero ilgis iš vakarų į rytus – 0,23 km, plotis – iki 0,2 km. Altitudė 126,4 m. Krantai žemi, tik šiaurinis ir vakarinis aukštesni. Ežerą supa Šlavantų miškas. Šiaurinėje pakrantėje įsikūręs Gegutės kaimas. Pietuose išteka upelis link Šlavanto ežero (Baltosios Ančios baseinas). Pavadinimas kildinamas nuo pastato pavadinimo pirtis.